[Video] 3-jarige se reaksie oor pop roer harte | Maroela Media
[Video] 3-jarige se reaksie oor pop roer harte
(Foto: skermskoot uit die video)
'n Driejarige seuntjie, Austin Mitchell, van Dundee in die VSA raak wêreldwyd harte aan in 'n video waar hy 'n geskenk oopmaak.
Die video waar hy 'n pop kry wat soos sy pa lyk is 17 April op YouTube gelaai.
Sy pa, Barry Mitchell, werk vir die vloot en is soms dae lank buite bereik. Rebecca Mitchell, Austin se ma, het besluit om vir haar seun die pop te gee sodat hy dit kan vashou as hy na sy pa verlang.
"Elke aand het Austin vir my gevra waar sy pa is. Dit is moeilik om elke keer te verduidelik hy kan nie sy pa sien nie en dat sy pa op die see is. Ek was nie seker wat hy gaan doen met die pop nie, maar sy reaksie het my nogal emosioneel gemaak," vertel sy ma.
Hy neem die pop oral saam met hom, selfs na sy kleuterskool wat gewoonlik nie speelgoed van die huis aanvaar nie, maar 'n uitsondering vir Austin gemaak het.
Die pop is gemaak deur Huggable Heroes. 'n 33-jarige ma, Jo Lomax, bestuur dié onderneming sedert 2015 vanuit haar ma se kombuis. Lomax maak poppe aan die hand van foto's van geliefdes vir kinders wat skeidingsangs ervaar.
"Ek weet hoeveel dit my kinders gehelp het met hulle skeidingsangs en die verhouding wat hulle met hulle pa het. Om dieselfde vir ander gesinne te doen is 'n wonderlike gevoel," sê Lomax.
Tiener ry meer as 1 000 km sonder rybewys
Die blydskap en liefde op daai ou gesiggie oor sy Pa, te kostelik. Soos hulle sê: "Priceless"!
Te kostelik vir woorde! Daai mamma moet n medalje kry vir oorspronklikheid!
Daai gesiggie spreek boekdele! Ek is sommer in trane. Mamma, jy is 'n ster!
Dis super dierbaar. Great idee gewees Mamma.
Wonderlik, pappas kan nie altyd by die kinders wees nie, en die mammas moet maar die beste van 'n saak maak. So goed om te sien hy reageer so positief en liefdevol teenoor hierdie pappa-poppie van hom .. te pragtig vir woorde … 'n foto kan jy nie hug nie, hierdie is 'n awesome idee.